KOMISIJOS SPRENDIMAS
2007 m. balandžio 25 d.
dėl Ms1xRf2 (ACS-BNØØ4-7xACS-BNØØ2-5) hibridinių aliejinių rapsų ir jų produktų pašalinimo iš rinkos
(pranešta dokumentu Nr. C(2007) 1806)
(Tik tekstas vokiečių kalba yra autentiškas)
(2007/306/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1829/2003 dėl genetiškai modifikuoto maisto ir pašarų (1), ypač į jo 8 straipsnio 6 dalį ir 20 straipsnio 6 dalį,
kadangi:
(1)
Remiantis 1990 m. balandžio 23 d. Tarybos direktyva 90/220/EEB dėl genetiškai modifikuotų organizmų apgalvoto išleidimo į aplinką (2), 1997 m. birželio 6 d. Komisijos sprendimu 97/393/EB dėl genetiškai modifikuoto rapso (Brassica napus L. oleifera Metzg. MS1, RF2) pateikimo į rinką pagal Tarybos direktyvą 90/220/EEB (3), Ms1xRf2 (ACS-BNØØ4-7xACS-BNØØ2-5) hibridinių aliejinių rapsų sėkloms duotas sutikimas dėl auginimo ir tvarkymo aplinkoje prieš perdirbant į negyvybingas frakcijas arba perdirbimo proceso metu. Direktyva 90/220/EEB išdėstyta nauja redakcija ir panaikinta Direktyva 2001/18/EB.
(2)
Sutikimas duotas remiantis informacija, išdėstyta pagal Direktyvą 90/220/EEB pateiktame dokumente, ir visa valstybių narių pateikta informacija.
(3)
Iš ACS-BNØØ4-7 aliejinių rapsų pagamintas rafinuotas aliejus, ACS-BNØØ2-5 aliejiniai rapsai ir ACS-BNØØ4-7xACS-BNØØ2-5 aliejinių rapsų hibridinis derinys buvo pateikti į rinką pagal 1997 m. sausio 27 d. Europos Parlamento ir Tarybos reglamento (EB) Nr. 258/97 dėl naujų maisto produktų ir naujų maisto komponentų (4) 5 straipsnį.
(4)
Apie ACS-BNØØ4-7 aliejinius rapsus, ACS-BNØØ2-5 aliejinius rapsus ir ACS-BNØØ4-7xACS-BNØØ2-5 aliejinių rapsų hibridinį derinį ir jų produktus kaip apie esamus produktus pagal Reglamento (EB) Nr. 1829/2003 (toliau - Reglamentas) 8 straipsnio 1 dalies a punktą ir 20 straipsnio 1 dalį pranešė Bayer CropScience AG (toliau - pranešėjas) ir įtraukė juos į genetiškai modifikuoto maisto ir pašarų Bendrijos registrą. Pranešimas taikomas maisto produktų (rafinuotas aliejus), gautų iš vyriškojo sterilumo MS1Bn (B91-4) rapsų linijos ir visų tradiciškai išvestų rapsų, vaisingumą atstatančios RF2Bn (B94-2) rapsų linijos ir visų tradiciškai išvestų rapsų ir MS1xRF2 (ACS-BNØØ4-7xACS-BNØØ2-5) aliejinių rapsų hibridinio derinio, ir pašarų, kurių sudėtyje yra arba kuriuos sudaro aliejiniai rapsai, išvesti iš vyriškojo sterilumo MS1 (B91-4), išauginto Drakkar (metodu), aliejinių rapsų linijos (Brassica napus L. oleifera Metzg.), vaisingumą atstatančios RF2 (B94-2) aliejinių rapsų linijos, išaugintos Drakkar (metodu), aliejinių rapsų linijos (Brassica napus L. oleifera Metzg.) ir MS1xRF2 (ACS-BNØØ4-7xACS-BNØØ2-5) (Brassica napus L. oleifera Metzg. MS1Bn x RF2Bn) hibridinio derinio, auginimui ir tvarkymui aplinkoje prieš perdirbant į negyvybingas frakcijas arba perdirbimo proceso metu.
(5)
Pranešėjas apie ACS-BNØØ4-7xACS-BNØØ2-5 hibridinius aliejinius rapsus 2005 m. lapkričio 15 d. laiške Komisijai nurodė, kad jis nutraukė šios medžiagos turinčių rūšių pardavimą visame pasaulyje ir kad visos sėklų atsargos buvo susigrąžintos ir sunaikintos po 2003 m. pardavimo sezono.
(6)
Toliau pranešėjas nurodė Komisijai, kad jis neketina teikti prašymo atnaujinti leidimo dėl ACS-BNØØ4-7 aliejinių rapsų, ACS-BNØØ2-5 aliejinių rapsų ir ACS-BNØØ4-7xACS-BNØØ2-5 aliejinių rapsų hibridinio derinio pagal Reglamentą, laikantis atitinkamai 8 straipsnio 4 dalies pirmos pastraipos, 11 straipsnio, 20 straipsnio 4 dalies ir 23 straipsnio. Todėl po 2007 m. balandžio 18 d. Bendrijoje nebus leidžiama auginti ir pateikti į rinką ACS-BNØØ4-7xACS BNØØ2-5 hibridinių aliejinių rapsų ir jų produktų.
(7)
Todėl reikėtų priimti priemones, skirtas užtikrinti faktinį ACS-BNØØ4-7xACS BNØØ2-5 hibridinių aliejinių rapsų sėklų pašalinimą iš rinkos. Kadangi nebus įmanoma įsigyti sėklų, tikėtina, kad visi produktai, gauti iš ACS-BNØØ4-7 aliejinių rapsų, ACS-BNØØ2-5 aliejinių rapsų ir ACS-BNØØ4-7xACS-BNØØ2-5 aliejinių rapsų hibridinio derinio, maisto ir pašarų grandinėje išnyks per priimtiną laikotarpį.
(8)
Kadangi pranešėjas nutraukė ACS-BNØØ4-7xACS-BNØØ2-5 hibridinių aliejinių rapsų sėklų pardavimą po 2003 m. sėjos sezono, produktų, gautų iš ACS-BNØØ4-7 aliejinių rapsų, ACS-BNØØ2-5 aliejinių rapsų ir ACS-BNØØ4-7xACS-BNØØ2-5 aliejinių rapsų hibridinio derinio atsargos buvo sunaudotos, todėl tikėtina, kad po 2007 m. balandžio 18 d. rinkoje jų nebeliks. Tačiau nedideli genetiškai modifikuotos medžiagos, gautos iš ACS-BNØØ4-7 aliejinių rapsų, ACS-BNØØ2-5 aliejinių rapsų ir ACS-BNØØ4-7xACS-BNØØ2-5 aliejinių rapsų hibridinio derinio, kiekiai tam tikrą laiką bus aptinkami maisto produktuose ir pašaruose.
(9)
Siekiant teisinio tikrumo, turi būti nustatytas pereinamasis laikotarpis, per kurį maisto produktuose ir pašaruose gali būti tokios medžiagos, ir nebus laikoma, kad pažeidžiama Reglamento 4 straipsnio 2 dalis arba 16 straipsnio 2 dalis, tais atvejais, kai atsitiktinai ar dėl neišvengiamų techninių priežasčių atsiranda tokios medžiagos likučių.
(10)
Leidžiamas kiekis ir laikotarpis turėtų būti nustatytas, atsižvelgiant į laiką, kuris būtinas, kad faktinis sėklų pašalinimas iš rinkos įvyktų visoje maisto ir pašarų grandinėje. Visais atvejais, genetiškai modifikuotos medžiagos, maisto produktuose arba pašaruose atsirandančios atsitiktinai arba dėl neišvengiamų techninių priežasčių, leidžiamas kiekis turi būti mažesnis už ženklinimo ir atsekamumo ribinę normą, t. y. 0,9 %, kaip nustatyta Reglamente.
(11)
Siekiant atsižvelgti į šį sprendimą, įrašai genetiškai modifikuoto maisto ir pašarų Bendrijos registre, kaip numatyta Reglamento 28 straipsnyje, susiję su ACS-BNØØ4-7 aliejiniais rapsais, ACS-BNØØ2-5 aliejiniais rapsais ir ACS-BNØØ4-7xACS-BNØØ2-5 aliejinių rapsų hibridiniu deriniu, turėtų būti pakeisti.
(12)
Dėl šiame sprendime pateikiamų priemonių buvo konsultuotasi su pranešėju.
(13)
Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Siekiant užtikrinti faktinį ACS-BNØØ4-7xACS-BNØØ2-5 hibridinių aliejinių rapsų sėklų, skirtų auginimui, pašalinimą iš rinkos, pranešėjas laikosi Priede išdėstytų priemonių.
Per šešis mėnesius nuo pranešimo apie šį sprendimą dienos pranešėjas pateikia Komisijai ataskaitą apie priede išdėstytų priemonių įgyvendinimą.
2 straipsnis
Medžiagos, kurias sudaro arba kurių sudėtyje yra ACS-BNØØ4-7 aliejinių rapsų, ACS-BNØØ2-5 aliejinių rapsų ir ACS-BNØØ4-7xACS-BNØØ2-5 aliejinių rapsų hibridinio derinio ar kurios yra pagamintos iš ACS-BNØØ4-7 aliejinių rapsų, ACS-BNØØ2-5 aliejinių rapsų ir ACS-BNØØ4-7xACS-BNØØ2-5 aliejinių rapsų hibridinio derinio, apie kuriuos pranešta pagal Reglamento 8 straipsnio 1 dalies a punktą ir 20 straipsnio 1 dalį, maisto produktuose ir pašaruose yra toleruojamos 5 metus nuo pranešimo apie šį sprendimą dienos, jei:
a)
tų medžiagų atsiradimas yra atsitiktinis arba techniškai neišvengiamas; ir
b)
procentinė jų dalis yra ne didesnė nei 0,9 %.
3 straipsnis
Siekiant atsižvelgti į šį sprendimą, įrašai genetiškai modifikuoto maisto ir pašarų Bendrijos registre, kaip numatyta Reglamento 28 straipsnyje, susiję su ACS-BNØØ4-7 aliejiniais rapsais, ACS-BNØØ2-5 aliejiniais rapsais ir ACS-BNØØ4-7xACS-BNØØ2-5 aliejinių rapsų hibridiniu deriniu, turi būti pakeisti.
4 straipsnis
Šis sprendimas skirtas Bayer CropScience AG, Alfred-Nobel-Str. 50, D-40789 Monheim am Rhein, Germany.
Priimta Briuselyje, 2007 m. balandžio 25 d.